รวบ โกหนั้ง เจ้าของแพปลารายใหญ่เมืองตรัง คดีค้ามนุษย์
ผบช.ภ.9 สนธิกำลังทั้งทางภาคพื้นดิน-น้ำ รวบตัว โกหนั้ง เจ้าของแพปลารายใหญ่ อ.กันตัง และนายกสมาคมประมงจังหวัดฯ ข้อหาค้ามนุษย์ พร้อมผู้ร่วมขบวนการ 8 คน ยึดเรือ 4 ลำ อาวุธปืน 1 กระบอก ยันไม่มีมวยล้ม เร่งส่งฟ้องในชั้นอัยการ หาบุคคลเชื่อมโยงเพิ่มเติม,เมื่อวันที่ 7 พ.ย. 58 พล.ต.ท.วีรพงษ์ ชื่นภักดี ผบช.ภ.9 พร้อมด้วย นายเดชรัฐ สิมศิริ ผู้ว่าราชการจังหวัดตรัง พล.ต.ท.เอกภพ ประสิทธิ์วัฒนชัย รอง ผบช.ภ.9 ,พล.ต.ต.จารุวัฒน์ ไวศยะ รอง จตร. (สบ 7) พล.ต.ต.ดาวลอย เหมือนเดช ผบก.ภจ.ตรัง กองบัญชาการสอบสวนกลาง เจ้าหน้าที่ดีเอสไอโดยศูนย์ต่อต้านการค้ามนุษย์ ทัพเรือภาคที่ 3 สำนักงานปราบปรามการฟอกเงิน (ปปง.) และมูลนิธิ EJF ร่วมกันแถลงข่าวจับกุมผู้ต้องหาในความผิดฐานค้ามนุษย์,สืบเนื่องจากกรณี พล.ต.ต.จารุวัฒน์ ไวศยะ รอง ผบช. ได้ประสานหน่วยงานต่างๆ ทั้งศูนย์บัญชาการแก้ไขปัญหาการทำการประมงผิดกฎหมาย โดยทัพเรือภาคที่ 3 สำนักงานตำรวจแห่งชาติ โดยกองบัญชาการตำรวจภูธรภาค 9 และหน่วยงานที่เกี่ยวข้อง บูรณาการร่วมกันทำการช่วยเหลือเหยื่อแรงงานต่างด้าวในเรือประมงต่างๆ เขตจังหวัดตรัง ตั้งแต่วันที่ 18 ต.ค. 58 พบว่า มีการใช้แรงงานตกเป็นเหยื่อการค้ามนุษย์ จำนวน 11 คน จึงได้รวบรวมพยานหลักฐาน จนศาลจังหวัดตรังออกหมายจับผู้กระทำความผิดฐานร่วมกันค้ามนุษย์ และสมคบกันตั้งแต่ 3 คน ขึ้นไปเพื่อกระทำความผิดฐานค้ามนุษย์ โดยมีผู้ต้องหาจำนวน 8 คน,ต่อมาในเช้าของวันนี้ 7 พ.ย. 2558 เจ้าหน้าที่ได้สนธิกำลังเข้าจู่โจมปิดล้อม เปิดยุทธการขจัดภัยค้ามนุษย์ในอุตสาหกรรมประมงในจังหวัดตรัง โดยแบ่งกำลังชุดปฏิบัติการออกเป็น 2 ส่วน คือ ส่วนภาคพื้นดิน มีการตรวจค้น 11 เป้าหมาย ยึดเรือมาได้ 4 ลำ สามารถจับกุมผู้ต้องหาได้ จำนวน 8 คน 8 หมายจับ ประกอบด้วย นายสมพล หรือโกหนั้ง จิโรจน์มนตรี อายุ 66 ปี นายกสมาคมประมงจังหวัดตรัง และประธาน กต.ตร.สภ.กันตัง พี่ชาย ของ นายสรนนท์ จิโรจน์มนตรี หรือโกง้วน นายกเทศมนตรีเมืองกันตัง จ.ตรัง, นางสมจิตร ศรีสว่าง, นายไพวงค์ ไชยพลฤทธิ์, นายประวิทย์ ลิ้มซ้าย ไต๋กงเรือวาณิช, นายวิชัย เรียบร้อย, นายคำมี ประดาสุข ไต๋กงเรือโภคาสถาพร 19 พร้อมตรวจอายัดเรือโภคาสถาพร 19 ในทะเล, นายถาวร (ไต๋วร) จันทรักษ์ เรือโภคาสถาพร 34 และ นายชูชาติ (ไต๋ดำ) ศรีวัด ไต๋เรือโภคาสถาพร 6 และอายัดอาวุธปืนพกสั้น ขนาด 9 มม. มีทะเบียน 1 กระบอก ทั้งนี้เจ้าหน้าที่ตำรวจได้อายัดเอกสารหลายคดี ทรัพย์สิน และอาวุธปืน ไว้ตรวจสอบ ,ส่วนทางน้ำภายใต้การควบคุมของทัพเรือภาคที่ 3 และกองบังคับการสืบสวนตำรวจภูธรภาค 9 ได้ประกอบกำลังทั้งในส่วนเรือของทัพเรือภาคที่ 3 และเรือของตำรวจน้ำ ออกติดตามตรวจสอบ อายัดเรือที่มีส่วนเกี่ยวข้องตรวจสอบ,พล.ต.ท.วีรพงษ์ แถลงยืนยันว่า คดีนี้ไม่มีมวยล้ม เพราะตนไม่ใช่นักมวย ส่วนระยะเวลาในการสืบสวนสอบสวนนำส่งฟ้องในชั้นอัยการต้องขึ้นอยู่กับพนักงานสอบสวน ว่ามีส่วนเชื่อมโยงกับบุคคลอื่นอีกหรือไม่ นอกจากนี้ยังมีนักธุรกิจที่เป็นเป้าหมายอยู่อีกในพื้นที่ อ.กันตัง และคดีนี้เป็นแรงงานต่างด้าวชาวพม่าไม่เกี่ยวกับโรฮีนจาแต่อย่างใด กำลังอยู่ระหว่างการรวบรวมพยานหลักฐานเพื่อออกหมายจับ แต่ต้องทำอย่างรัดกุม เพราะเป็นเรื่องละเอียดอ่อน
ผบช.ภ.9 สนธิกำลังภาคพื้นดิน-น้ำ รวบตัว โกหนั้ง เจ้าของแพปลารายใหญ่ อ.กันตัง ข้อหาค้ามนุษย์ พร้อมผู้ร่วมขบวนการ 8 คน ยึดเรือ 4 ลำ อาวุธปืน 1 กระบอก ยันไม่มีมวยล้ม เร่งส่งฟ้องในชั้นอัยการ หาบุคคลเชื่อมโยงเพิ่มเติม
ค้ามนุษย์,คดีค้ามนุษย์,ข้อหาค้ามนุษย์,รวบตัว,โกหนั่้ง,นายสมพล จิโรจน์มนตรี,เจ้าของแพปลากันตัง,นายกสมาคมประมงจังหวัดตรัง,ประมงจังหวัดตรัง,สมจิตร ศรีสว่าง,ไพวงค์ ไชยพลฤทธิ์,วิชัย เรียบร้อย,ประวิทย์ ลิ้มซ้าย,คำมี ประดาสุข,ทรัพย์สิน,อาวุธปืน,เครือข่ายค้ามนุษย์,ชูชาติ ศรีวัด,แรงงานต่างด้าว,โรฮีนจา,ถาวร จันทรักษ์,ผู้ว่าราชการจังหวัดตรัง,ผบช.ภ.9,ทัพเรือภาคที่ 3,ต่อต้านการค้ามนุย์,เหยื่อค้ามนุษย์,ข่าว,ข่าวสังคม,ข่าวทั่วไทย,ภูมิภาค,กันตัง,ตรัง,ไทยรัฐออนไลน์